**vin spre mine**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ruperea din tăceri)

vin spre mine

unul câte unul

și eu le spun

nu sunteți ale mele

dar vin, vin

și mușcă din carnea sufletului meu

și din carnea gândului meu

îndepărtatele, nesfârșitele

albastre ceruri strigând hai,

ești poetul - ridică-te, zboară

vă iau de mână pietre ale sufletului meu

și cum șoimul urc

până la ultima graniță a zborului

cum timpul până la ultima graniță a eternității

cum sufletul și gândul

înaripați inorogi ai visului

până la ultima graniță a visărilor, inimilor

vedeți cât de ușoare, cât de ușoare

știți să fiți dintr-odată..

\_

Copyright Mariana Fulger